CELEX: 62010CA0442
Language: da
Date: 2011-12-01 00:00:00
Title: Sag C-442/10: Domstolens dom (Fjerde Afdeling) af 1. december 2011 — Churchill Insurance Company Limited mod Benjamin Wilkinson og Tracy Evans mod Equity Claims Limited (anmodning om præjudiciel afgørelse fra Court of Appeal (England & Wales) (Civil Division) — Det Forenede Kongerige) (Lovpligtig ansvarsforsikring for motorkøretøjer — direktiv 84/5/EØF — artikel 1, stk. 4, og artikel 2, stk. 1 — skadelidte tredjemænd — udtrykkelig eller stiltiende førerret — direktiv 90/232/EØF — artikel 1, stk. 1 — direktiv 2009/103/EF — artikel 10, artikel 12, stk. 1, og artikel 13, stk. 1 — skadelidt i forbindelse med et færdselsuheld, der er passager i et køretøj, for hvilket vedkommende er forsikret som fører — køretøj, der føres af en person, som ikke er omfattet af ansvarsforsikringen — forsikret skadelidt person udelukkes ikke fra forsikringsdækning)

4.2.2012   
            
            
               DA
            
            
               Den Europæiske Unions Tidende
            
            
               C 32/10
            
         Domstolens dom (Fjerde Afdeling) af 1. december 2011 — Churchill Insurance Company Limited mod Benjamin Wilkinson og Tracy Evans mod Equity Claims Limited (anmodning om præjudiciel afgørelse fra Court of Appeal (England & Wales) (Civil Division) — Det Forenede Kongerige)
   (Sag C-442/10) (1)
   
   (Lovpligtig ansvarsforsikring for motorkøretøjer - direktiv 84/5/EØF - artikel 1, stk. 4, og artikel 2, stk. 1 - skadelidte tredjemænd - udtrykkelig eller stiltiende førerret - direktiv 90/232/EØF - artikel 1, stk. 1 - direktiv 2009/103/EF - artikel 10, artikel 12, stk. 1, og artikel 13, stk. 1 - skadelidt i forbindelse med et færdselsuheld, der er passager i et køretøj, for hvilket vedkommende er forsikret som fører - køretøj, der føres af en person, som ikke er omfattet af ansvarsforsikringen - forsikret skadelidt person udelukkes ikke fra forsikringsdækning)
   2012/C 32/17
   Processprog: engelsk
   
      Den forelæggende ret
   
   Court of Appeal (England & Wales) (Civil Division)
   
      Parter i hovedsagen
   
   
      Sagsøgere: Churchill Insurance Company Limited og Tracy Evans
   
      Sagsøgte: Benjamin Wilkinson og Equity Claims Limited
   
      Sagens genstand
   
   Anmodning om præjudiciel afgørelse – Court of Appeal (England & Wales) (Civil Division) – fortolkning af artikel 12, stk. 1, og artikel 13, stk. 1, i Europa-Parlamentets og Rådets direktiv 2009/103/EF af 16. september 2009 om ansvarsforsikring for motorkøretøjer og kontrollen med forsikringspligtens overholdelse (EUT L 263, s. 11) – skadelidt i forbindelse med et færdselsuheld, der på uheldstidspunktet er passager i et køretøj, for hvilket vedkommende er forsikret som fører, men som føres af en fører, der ikke er forsikret, og som skadelidte har givet lov til at føre køretøjet – bestemmelser i national ret, der indebærer, at skadelidte udelukkes fra forsikringsdækning
   
      Konklusion
   
   
               1)
            
            
               Artikel 1, stk. 1, i Rådets tredje direktiv 90/232/EØF af 14. maj 1990 om indbyrdes tilnærmelse af medlemsstaternes lovgivning om ansvarsforsikring for motorkøretøjer og artikel 2, stk. 1, i Rådets andet direktiv 84/5/EØF af 30. december 1983 om indbyrdes tilnærmelse af medlemsstaternes lovgivning om ansvarsforsikring for motorkøretøjer skal fortolkes således, at de er til hinder for en national lovgivning, der har til virkning, at forsikringsgiver automatisk fritages for forpligtelsen til at yde erstatning til en passager, der er skadelidt i forbindelse med et færdselsuheld, når uheldet er forvoldt af en fører, der ikke er forsikret i henhold til forsikringspolicen, og denne skadelidte — som var passager i køretøjet på uheldstidspunktet — var forsikret til at føre det pågældende køretøj og havde givet føreren lov til at føre køretøjet.
            
         
               2)
            
            
               Svaret på det første af de forelagte spørgsmål ville ikke være anderledes, såfremt den forsikrede skadelidte vidste, at den person, han lod føre køretøjet, ikke var forsikret med henblik herpå, eller troede, at føreren var forsikret, eller ikke havde overvejet, om føreren var forsikret.
            
         
      (1)  EUT C 346 af 18.12.2010.